open-index/open-wikipedia-markdown huggingface dataset:
Protector (televisiosarja)

**Protector** (*The Protector*) on yhdysvaltalainen draamasarja, jonka ovat luoneet Michael Nankin ja Jeffrey Bell. Sarjan ensimmäinen jakso esitettiin yhdysvaltalaisella Lifetime-kanavalla 12. kesäkuuta 2011. Sarja jäi 13 jakson mittaiseksi, sillä siitä ei tilattu toista tuotantokautta.

Sarjan pääosassa on rikosetsivä Gloria Sheppard (Ally Walker), joka yrittää tasapainotella työnsä ja yksityiselämänsä välillä. Suomessa ensimmäinen jakso esitettiin Livillä 1. kesäkuuta 2014, ja se keräsi 50 000 katsojaa.

## Näyttelijöitä

## Juoni
Sarjan pääosassa on äskettäin miehestään eronnut yksinhuoltaja, rikosetsivä Gloria Sheppard. Gloria muutti eron jälkeen veljensä Daveyn luokse, joka auttaa häntä myös lastenhoidossa. Gloria työskentelee Los Angelesin poliisissa ja ratkoo kovan luokan rikoksia kollegansa Michelle Dulcettin kanssa.

Sarjassa seurataan, kun Gloria tasapainottelee poliisityönsä ja yksityiselämänsä välillä.

### Jaksot

## Lähteet

## Aiheesta muualla
* Livin kotisivut sarjalle
Kari-Pekka Runsas

**Kari-Pekka Runsas** (s. 24. marraskuuta 1958) on aktiiviuransa lopettanut suomalainen koripalloilija.

Tampereen Pyrinnön kasvatti Runsas pelasi miesten SM-sarjaa kasvattajaseurassaan vuosina 1984–1987. Kauden 1986–1987 Runsas pelasi uransa parhailla, 1,7 pisteen, 1,5 levypallon ja 0,3 syötön, keskiarvoilla.

## Lähteet
* Kari-Pekka Runsas – Suomen Koripalloliitto  baskethotel.fi

### Viitteet
Pekka Grönberg

**Pekka Grönberg** on aktiiviuransa lopettanut suomalainen koripalloilija.

Grönberg pelasi miesten SM-sarjaa Tampereen Pyrinnössä yhteensä viiden kauden ajan vuosina 1963–1970. Kauden 1967–1968 Grönberg pelasi uransa parhaalla, 3,3 pisteen, keskiarvolla.

## Lähteet
* Pekka Grönberg – Suomen Koripalloliitto  baskethotel.fi

### Viitteet
Timo Ekman

**Timo Ekman** (s. 24. huhtikuuta 1968) on suomalainen kilpauransa lopettanut koripalloilija.

Tampereen Pyrinnön kasvatti Ekman pelasi miesten SM-sarjaa kasvattajaseurassaan vuosina 1985–1989. Kauden 1987–1988 Ekman pelasi uransa parhaalla, 2,9 pisteen, keskiarvolla.

## Tilastot
### Runkosarja

**O = ottelut, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä*

## Lähteet
* Timo Ekman  baskethotel.com

### Viitteet
The Forest (videopeli)

**The Forest** on Endnight Gamesin julkaisema ja kehittämä selviytymiskauhupeli. Sen alfaversio julkaistiin ennakkojulkaisuversiona Microsoft Windowsille 30. toukokuuta 2014 Steamissa. Pelin virallinen versio julkaistiin 30. huhtikuuta 2018. Peli on julkaistu Windowsin lisäksi myös PlayStation 4:lle. *The Forestin* kehityksessä ovat toimineet vaikuttimena muun muassa kauhuelokuvat *[[The Descent – loukussa]]* ja *[[Kannibaalien polttouhrit]]*.

*The Forest* on saanut IGN:n arvostelussa arvosanaksi 8.4/10. Peliä on myyty yli viisi miljoonaa kappaletta.

Pelin jatko-osa *Sons of the Forest* julkaistaan 20. toukokuuta 2022.

## Pelaaminen

Pelaaja joutuu pelissä lento-onnettomuuden seurauksena yksin niemimaalle, jota asuttavat ihmissyöjäheimot sekä niiden kanssa liittoutuneet mutantit. Pelaajan on selviydyttävä niemimaalla rakentamalla itselleen yösijan ja suojia sekä metsästämällä. Pelimaailma on avoin eikä sisällä tehtäviä. Pelissä on myös valinnainen loppuratkaisu.

Pelissä on mahdollista selvitä useita öitä niin pitkään kun hahmolla on ruokaa, lääkkeitä, maja sekä valoa. Pelaajan on varottava ihmissyöjiä, jotka aiheuttavat satunnaisen määrän vahinkoa. Pelin alfaversiossa 0.71b on kuusi erilaista ihmissyöjätyyppiä, joista yleisin on niin kutsuttu ”nälkiintyvä ihmissyöjä”. Pelissä on myös harvinaisia, vaarallisia mutantteja, jotka ovat liittoutuneet ihmissyöjien kanssa. Pelissä on viisi erilaista mutanttia: pelaajaa kohti hyppäävät vauvamutantit, hämähäkkiä muistuttava Virginia, monikätinen rakennuksia tuhoava Armsy, lihava härkämäinen Cowman sekä monesta matomaisesta olennosta koostuva The Worm. Ne viihtyvät maan alla mutta näyttäytyvät maan päällä seitsemäntenä päivänä. Ainut mutantti joka ei tule tuolloin maalle on The Worm: se tulee vasta päivien 20 ja 50 välissä. Luoliin johtavia tunneleita on useita ja niiden tutkiminen on juonen edistämiseksi avainasemassa.

Ensimmäinen ”kuolema” pelissä vie vihollisten päämajan alla olevaan luolaan nimeltä ”Hanging Cave”, jossa ihmissyöjät säilyttävät uhrejaan. Toinen kuolema on lopullinen ja aiheuttaa pelin alkamisen alusta tai pelin jatkumisen pelaajan tekemästä tallennuspisteestä. Moninpelissä kanssapelaajat lähtevät liikkeelle lentokoneesta lopullisen kuoleman koittaessa.

## Lähteet

## Aiheesta muualla
* 
* Pelin viralliset sivut 
* Pelin wikisivu
Loppu

**Loppu** tarkoittaa seuraavia asioita:

;Elokuvat ja televisio
* *[[Loppu (vuoden 1981 elokuva)|Loppu]]* (*The End*), Gerrit van Dijkin lyhytanimaatio vuodelta 1981
* *[[Loppu (vuoden 1983 elokuva)|Loppu]]*, Vesa Kantolan lyhytelokuva vuodelta 1983
* *[[Loppu (Frendit)|Loppu]]* (*The Last One*), *Frendit*-televisiosarjan päätösjakso
* *[[Loppu (Lost)|Loppu]]* (*The End*), *Lost*-televisiosarjan päätösjakso

;Kirjallisuus
* *[[Loppu (Eppu Nuotion romaani)|Loppu]]*, Eppu Nuotion romaani
* *[[Loppu (romaani)|Loppu]]* (*The End*), Lemony Snicketin (oik. Daniel Handler) romaani

;Musiikki
* ”Loppu”, Koleran kappale albumilta *[[Liekki lepattaa]]*
* ”Loppu”, Lyijykomppanian kappale albumilta *[[Viimeinen voitelu (albumi)|Viimeinen voitelu]]*
Viktor Amadeus III

**Viktor Amadeus III** (26. kesäkuuta 1726 Torino – 16. lokakuuta 1796 Moncalieri) oli Sardinian kuningaskunnan kuningas vuosina 1773–1796.

## Hallitsijakausi
Viktor Amadeus III:n vanhemmat olivat Sardinian kuningas Kaarle Emanuel III ja kuningatar Polyxena, joka oli Hessen-Rotenburgin maakreivin Ernst II Leopoldin tytär. Viktor Amadeuksella oli useita sisaruksia sekä sisaruspuolia isänsä muista avioliitoista.

Viktor Amadeus tuli hallitsijaksi isänsä kuoltua 20. helmikuuta 1773. Hänen on sanottu olleen hallitsijana kehno ja epäkäytännöllinen sekä nimittäneen yhtä lailla kehnoja henkilöitä maansa hallitukseen. Viktor Amadeus oli Ranskan vallankumouksen vastustaja, ja hänen johdollaan Sardinia liittyi vuonna 1792 Ranskan vallankumoussotaan Ranskan-vastaisen ensimmäiseen liittokunnan puolelle. Hän saavutti ensimmäisen kolmen sotavuoden aikana joitain voittoja ranskalaisista, mutta sen jälkeen hänen armeijansa taistelutahto alkoi heiketä ja valtion varat huveta. Vuonna 1796 Napoléon Bonaparten johtamat ranskalaiset pakottivat Viktor Amadeuksen tekemään aselevon Cherascossa ja hyväksymään 15. toukokuuta allekirjoitetun Pariisin rauhansopimuksen ehdot. Niiden mukaan Savoiji ja Nizza liitettiin Ranskaan ja Ranskan armeijalle oli taattava vapaa pääsy Italiaan Sardinialle kuuluneen Piemonten alueen läpi. 

Viktor Amadeus kuoli lokakuussa 1796 70-vuotiaana. Hänet haudattiin Torinon Supergan basilikaan.

## Avioliitto ja lapset
Viktor Amadeus III:n puoliso vuodesta 1750 oli Espanjan infanta Maria Antonia (1729–1785), joka oli kuningas Filip V:n ja Elisabet Farnesen tytär. Viktor Amadeukselle ja Maria Antonialle syntyi kaksitoista lasta, joista kolme kohosi Sardinian kuninkaiksi.

* Kaarle Emanuel IV (1751–1819), Sardinian kuningas 1796–1802
* Maria Elisabetta Carlotta (1752–1755)
* Maria Josefina (*Maria Giuseppina*, 1753–1810), Ranskan kuninkaan Ludvig XVIII:n puoliso
* Amadeus Alexander (1754–1755)
* Maria Teresia (1756–1805), Ranskan kuninkaan Kaarle X:n puoliso
* Maria Anna (1757–1824)
* Viktor Emanuel I (1759–1824), Sardinian kuningas 1802–1821
* Maria Cristina Ferdinanda (1760–1768)
* Maurizio (1762–1799)
* Maria Carolina (1764–1782), Saksin kuningas Antonin puoliso, ei jälkeläisiä
* Kaarle Felix (1765–1831), Sardinian kuningas 1821–1831
* Giuseppe (1766–1802)

## Lähteet

## Aiheesta muualla
José María Basanta

**José María Basanta** (s. 3. huhtikuuta 1984 Buenos Aires) on argentiinalainen jalkapalloilija, pelipaikaltaan puolustaja,. Hän pelasi vuonna 2020 päättyneellä urallaan kotimaansa lisäksi Meksikossa Monterreyn joukkueessa ja Italiassa Fiorentinan joukkueessa.

Basanta pelasi Argentiinan maajoukkueessa 12 ottelua vuosina 2013–2014. Hän kuului MM-hopeaa vuonna 2014 saavuttaneeseen joukkueeseen. MM-lopputurnauksessa hän tuli neljännesvälierässä Sveitsiä vastaan jatkoajalla vaihdosta kentälle loukkaantuneen Marcos Rojon tilalle ja pelasi puolivälierän Belgiaa vastaan kokonaan.

## Lähteet
Viktor Emanuel

**Viktor Emanuel** () voi tarkoittaa seuraavia historiallisia hallitsijoita:

*Viktor Emanuel I (1759–1824), Sardinian kuningaskunnan kuningas vuosina 1802–1821
*Viktor Emanuel II (1820–1878), Sardinian kuningaskunnan kuningas vuosina 1849–1861 ja Italian kuningas 1861–1878
*Viktor Emanuel III (1869–1947), Italian kuningas vuosina 1900–1946
*Viktor Emanuel (1937–2024), Italian viimeinen kruununprinssi ja myöhemmin kruununtavoittelija sekä Savoijin kuningassuvun päämies
Pimennys (täsmennyssivu)

**Pimennys** tarkoittaa seuraavia asioita:

* pimennys, tähtitieteen termi
* *[[Pimennys (elokuva)|Pimennys]]* (*Blackout*), Eddy Matalonin ohjaama elokuva vuodelta 1978
* *[[Pimennys (televisiosarja)|Pimennys]]*, suomalainen television minisarja vuodelta 1993
* *[[Pimennys (kirja)|Pimennys: Itsemurhamuistelmat]]* (*The Eclipse: A Memoir of Suicide*), Antonella Gambotton muistelmateos.
Kaarle Felix

**Kaarle Felix** (; 6. huhtikuuta 1765 Torino – 27. huhtikuuta 1831 Torino) oli Sardinian kuningaskunnan kuningas vuosina 1821–1831.

## Elämä
Kaarle Felixin vanhemmat olivat kuningas Viktor Amadeus III ja Espanjan prinsessa Maria Antonia, joka oli kuningas Filip V:n ja Elisabet Farnesen tytär. Kaarle Felixillä oli 11 sisarusta. Hänen vanhemmat veljensä Viktor Emanuel I ja Kaarle Emanuel IV olivat Sardinian kuninkaina ennen häntä. Kaarle Felixin sisaria olivat Ranskan tulevien kuninkaiden Ludvig XVIII:n ja Kaarle X:n puolisot Maria Josefina ja Maria Teresia.

Kaarle Felix toimi vuosina 1799–1806 ja 1817–1821 Sardinian saaren käskynhaltijana. Hän avioitui vuonna 1807 Napolin ja Sisilian prinsessa Maria Kristiinan (1779–1849) kanssa, joka oli kuingas Ferdinand I:n ja Maria Karoliinan tytär. Heillä ei ollut lapsia.

Kaarle Felixistä tuli Sardinian kuningas maaliskuussa 1821, kun hänen veljensä Viktor Emanuel I luopui kruunusta keskellä perustuslakia vaatineiden liberaalien johtamaa vallankumousyritystä. Itävaltalaisten joukkojen väliintulo kukisti vallankumouksen, ja Kaarle Felix saattoi hallita itsevaltaisena hallitsijana kuolemaansa asti. Savoijin kuningassuvun päähaara sammui mieslinjalta hänen kuollessaan vuonna 1831, jolloin hallitsijaksi tuli toista sukuhaaraa edustanut Kaarle Albert.

## Lähteet
Kaarle Emanuel IV

**Kaarle Emanuel IV** (24. toukokuuta 1751 Torino – 6. lokakuuta 1819 Rooma) oli Sardinian kuningaskunnan kuningas vuosina 1796–1802.

## Suku ja avioliitto
Kaarle Emanuel IV:n vanhemmat olivat kuningas Viktor Amadeus III ja Espanjan infanta Maria Antonia, joka oli kuningas Filip V:n ja Elisabet Farnesen tytär. Kaarle Emanuelilla oli 11 sisarusta. Hänen nuoremmat veljensä Viktor Emanuel I ja Kaarle Felix olivat Sardinian kuninkaina hänen jälkeensä. Kaarle Emanuelin sisaria olivat Ranskan tulevien kuninkaiden Ludvig XVIII:n ja Kaarle X:n puolisot Maria Josefina ja Maria Teresia.

Kaarle Emanuelin puoliso oli vuodesta 1775 Ranskan prinsessa Marie Clotilde (1759–1802), jonka vanhemmat olivat Ranskan kruununprinssi Ludvig ja Saksin prinsessa Maria Josefina Karolina. Heillä ei ollut jälkeläisiä.

## Hallitsijakausi
Kaarle Emanuel tuli hallitsijaksi isänsä Viktor Amadeus III:n kuoltua 14. lokakuuta 1796. Viktor Amadeus oli vähän ennen kuolemaansa joutunut luovuttamaan Savoijin ja Nizzan Ranskalle. Vuoden 1797 aikana Sardinian kuningaskunnassa syntyi useita Ranskan vallankumouksen innoittamia vallankumousyrityksiä. Kaarle Emanuel vastasi niihin teloituttamalla kapinajohtajia, mikä teki hänestä epäsuositun hallitsijan. 

Kenraali Barthélemy Joubertin komentama ranskalainen armeija pakotti lopulta 9. joulukuuta 1798 Kaarle Emanuelin luopumaan vallasta kaikissa valtakuntansa mantereenpuoleisissa osissa ja vetäytymään Sardinian saarelle. Napolinkin kukistuttua ranskalaisille seuraavana vuonna hän menetti toivonsa valtaanpaluun mahdollisuudesta. Hän luopui vaimonsa 7. maaliskuuta tapahtuneen kuoleman järkyttämänä kruunusta 4. kesäkuuta 1802 veljensä Viktor Emanuel I:n hyväksi ja vetäytyi asumaan Roomaan. Hän liittyi siellä vuonna 1815 jesuiittajärjestöön.

## Lähteet

## Aiheesta muualla
Kilpikangas

**Kilpikangas** eli **drelli** eli **reivas** on damastin kaltaista, geometrisin ruutu- ja raitakuvioin kuosiinkudottua kangasta, jota käytetään paljon pellavasta tai puuvillasta valmistettaviin pöytäliinoihin ja lautasliinoihin. Damastin tavoin kuvio muodostuu loimi- ja kudepomsin yhdistelmänä.

Tässä kuviollisessa kankaassa kude tai loimi muodostaa kankaan pintaan tavallisesti melko suuria kulmikkaita kuvioita, kilpiä. Kangaspuissa tai varsikoneella varustetussa kutomakoneessa on mahdollista kutoa yksinkertaisia kilpikankaita. Varsikone on kutomakoneen lisälaite, joka liikuttelee niisivarsia. Mutkikkaammin kuvioitujen kankaiden kutomiseen voidaan käyttää jacquardkonetta tai vaikkapa tietokoneohjattua kutomakonetta.

Kilpikangasta nimitetään myös drelliksi (muinaisranskan *drille*, kangas) ja relliksi tai drälliksi ja rälliksi ().

## Lähteet
Lazarat

**Lazarat** on kylä ja entinen kunta Gjirokastërin maakunnassa Albaniassa. Kuntaan kuului myös läheinen Kordhocën kylä.

Lazaratia kutsutaan Euroopan huumepääkaupungiksi, sillä kylässä tuotetaan arviolta 900 tonnia kannabista vuosittain. Huumetoiminta sai jatkua alueella pitkään vapaasti, sillä toimintaan osallistuvilla oli hyvät suhteet viranomaisiin ja poliitikkoihin. Kesäkuussa 2014 Albanian poliisi aloitti kaupungin valtaamisen, mikä johti useita päiviä kestäneeseen tulitaisteluun poliisien ja huumekauppiaiden välillä. Albania toivoo operaation auttavan sitä pyrkimyksissä Euroopan unionin ehdokasmaaksi.

Lazaratin kunta liitettiin vuoden 2015 alussa Gjirokastëriin.

## Lähteet
Mortal Sin

**Mortal Sin** on australialainen thrash metal -yhtye, joka on perustettu Sydneyssä vuonna 1985. 
## Jäsenet
### Viimeinen tunnettu kokoonpano
* Andy Eftichiou – bassokitara (1985–1992, 1996–1997, 2004–2012)
* Ryan Huthnance – kitara (2010–2012)
* Luke Cook – rummut (2005–2012)
* Nathan Shea – kitara (2005–2012)
* Dave Tinelt – laulu (2012)

### Entiset jäsenet
* Mat Maurer – laulu (1985–1990, 1996–2012)
* Mick Sultana – kitara (2004–2009)
* Wayne Campbell – rummut (1985–1989, 1996–2005)
* Paul Carwana – kitara (1986–1990, 1996)
* Keith Krstin – kitara (1985–1987)
* Mick Burke – kitara (1987–1990)
* Steve Hughes – rummut (1989–1990)
* Joe Buttigieg – kitara (2004–2005)
* Steve Sly – laulu (1990–1992)
* Alex Hardy – kitara (1990–1992)
* Dave DeFrancesco – kitara (1990–1992)
* Tom Dostupil – kitara (1991)
* Nash Hall – rummut (1990–1992)
* Anthony Hoffman – kitara (1996–1998)
* Troy Scerri – kitara (1996–1998)
* "Chook" – bassokitara (yksi show, 1997)
* Jason Thorncraft – bassokitara (1997–1998)
* Neville Reynolds – kitara (1985–1986)

## Diskografia
### Studioalbumit
* 
* 
* 
* 
* 

### EP:t
* 
* 
* 

### Singlet
* 
* 
* 

### Demot
* 
* 
* 
* 

### Livealbumit
* 
* 

## Videografia
* 
* 

## Aiheesta muualla
*
* Mortal Sin - Virallinen Blogi sivu
*Mortal Sin - Virallinen Facebook sivu
*Mortal Sin - Youtube sivu
Mauritanian presidentinvaali 2014

**Mauritanian presidentinvaali 2014** järjestettiin 21. kesäkuuta 2014 Mauritaniassa. Virassa oleva presidentti Mohamed Ould Abdel Aziz voitti vaalin 82 prosentin äänisaaliilla. Äänestys sujui Afrikan unionin vaalitarkkailijoiden mukaan rauhallisesti. Äänestysprosentti oli 56. Suurin osa oppositiopuolueista boikotoi vaaleja.

Abdel Azizin lisäksi ehdolla oli neljä opposition ehdokasta. Yksi vaaleihin vaikuttavista kysymyksistä oli arabien ja mustien afrikkalaisten vastakkainasettelu, ja yksi opposition ehdokkaista, Biram Ould Dah Ould Abeid, onkin keskittynyt rotukysymykseen. Toinen tunnettu oppositioehdokas, Laila Maryam Mint Moulaye Idriss, oli ainoa naisehdokas ja ajaa etenkin naisten ja nuorten oikeuksia.

## Lähteet
Funabashi

**Funabashi** () on Japanin kaupunki Honshūn saarella Kantōn alueella Chiban prefektuurissa. Se sijaitsee prefektuurin luoteisosassa Tokionlahden rannalla aivan Tokion metropolin itäpuolella. Kaupungissa on 618&nbsp;034 asukasta (vuonna 2014), ja sen pinta-ala on 85,64 neliökilometriä. Funabashi on valittu yhdeksi Japanin ydinkaupungeista.

Funabashin juuret ovat Naritaan johtaneen Sakura-kaidō-tien postiasemana. Nykymuotoinen Funabashin kaupunki perustettiin 1. huhtikuuta 1937 Funabashin maaseutukaupungin, Katsushikan maaseutukaupungin ja kolmen kyläkunnan yhdistyessä. Silloin kaupungissa oli vain noin 40&nbsp;000 asukasta, mutta Tokion läheisen sijainnin ansiosta se on kasvanut nopeasti suurkaupungiksi.

## Lähteet

## Aiheesta muualla

* Kaupungin internetsivut
Gingham

**Gingham** tai **ginggang** on palttinasidoksista puuvillakangasta, joka on kudottu valkoisella ja värillisellä langalla erilaisiksi ruutu- ja raitakuvioiksi. Tyypillinen gingham-kuvio on arkikäyttöön tarkoitetuissa pöytäliinoissa suosittu *keittiöruutu* eli *vichy-ruutu*. Ohuempia gingham-kankaita käytetään muun muassa miesten kauluspaitoihin, paksumpia naisten leninkeihin, keittiötekstiileihin ja esiliinoihin. Kuosit vaihtelevat yksinkertaisesta vichy-ruudusta skottiruutuja muistuttaviin monimutkaisempiin ruutukuvioihin.

Suomessa gingham-kankaita käytettiin 1900-luvun puolivälissä yleisesti eri ammattialojen naisten, kuten karjakkojen, sairaanhoitajien ja keittiötyöntekijöiden työasuissa. Miehille kuvio on tuttu varusmiespunkan päiväpeitteestä. Hyvin pieniruutuista gingham-kangasta jopa kutsuttiin kauppanimellä *sairaanhoitajatarkangas.*

Englanninkielinen nimi *gingham* tulee ehkä malaijinkielisestä adjektiivista *genggang*, joka tarkoittaa raidallista. Gingham-kankaat olivatkin aluksi useimmiten raidallisia, mutta kankaankudonnan teollistuessa 1800-luvun Englannissa kankaista alettiin tehdä yhä useammin ruudullisia.

## Lähteet

## Aiheesta muualla
Luettelo Nova Scotian kunnista

**Luettelo Nova Scotian kunnista** kattaa Kanadan provinssin Nova Scotian kunnat. Nova Scotia on jaettu 54 kuntaan. Kuntia on kolmenlaisia: maalaiskunnat (), kaupungit (engl. *town*) ja kunnat joilla on kaupunginoikeudet (engl. *regional municipality*). Jotkin kunnat käyttävät myös historiallista nimitystä piirikunta *county*.

*Amherst
*Annapolis
*Annapolis Royal
*Antigonish
*Antigonishin piirikunta
*Argyle
*Barrington
*Berwick
*Bridgetown
*Bridgewater
*Cape Breton
*Chester
*Clare
*Clark's Harbour
*Colchesterin piirikunta
*Cumberlandin piirikunta
*Digby
*Digbyn kunta

*East Hants
*Guysborough
*Halifax
*Hantsport
*Invernessin piirikunta
*Kentville
*Kingsin piirikunta
*Lockeport
*Lunenburg
*Lunenburgin kunta
*Mahone Bay
*Middleton
*Mulgrave
*New Glasgow
*Oxford
*Parrsboro
*Pictou
*Pictoun piirikunta

*Port Hawkesbury
*Queens
*Richmondin piirikunta
*Shelburne
*Shelburnen kunta
*Springhill
*St. Mary's
*Stellarton
*Stewiacke
*Trenton
*Truro
*Victorian piirikunta
*West Hants
*Westville
*Windsor
*Wolfville
*Yarmouth
*Yarmouthin kunta

## Lähteet
Mohammed Badie

**Muhammad Badie** (s. 7. elokuuta 1943) on Egyptin Muslimiveljeskunnan johtaja.

Badie pidätettiin 20. elokuuta 2013 syytettynä yllytyksestä murhiin Mohammed Mursin valtakaudella. Hänen tuomionsa käsiteltiin kahdeksanminuuttisessa oikeudenkäynnissä, jossa häntä ei päästetty paikalle puolustautumaan syytöksiltä. Oikeudenkäynnissä Badie tuomittiin kuolemaan yhdessä 682 muun Muslimiveljeskunnan tukijaksi väitetyn henkilön kanssa.

## Lähteet
Laamannikunta

**Laamannikunta** () on Ruotsissa käytössä ollut historiallinen oikeuspiiri, joka on tuomiokunnan vanhempi tyyppi. Alun perin laamannikunta tarkoitti aluetta, jossa tietty maakuntalaki oli voimassa ennen kuin ensimmäiset koko Ruotsia koskeneet lait säädettiin.

## Ruotsin keskiaikaiset laamannikunnat
Keskiaikaisten rajojen mukainen Ruotsi (ilman Suomea) oli jaettu seuraaviin laamannikuntiin:

* Itä-Götanmaan laamannikunta, johon kuului Itä-Götanmaan maakunta ja Smålandin maakunnan itäosasta pääosin nykyistä Kalmarin lääniä vastaava alue.
* Länsi-Götanmaan laamannikunta, johon kuuluivat Länsi-Götanmaan ja Dalslandin maakunnat.
* Närken laamannikunta, johon kuului Närken maakunta.
* Södermanlandin laamannikunta, johon kuului Södermanlandin maakunta.
* Tiohäradin laamannikunta, johon kuuluivat Smålandin maakunnan alueet Finnveden, Njudung ja Värend. Nimitys tulee siitä, että laamannikuntaan kuului kymmenen kihlakuntaa (*härad*).
* Uplannin laamannikunta, joka muodostettiin 1200-luvun lopussa yhdistämällä Uplannin maakunnan Attundaland, Fjädrundaland, Tiundaland ja Roden sekä Gästriklandin maakunta, kaikki Mälarenin saaret Björkfjärdenistä itään ja kaikki Tukholman ulkopuoliset saaret Itämeressä. 1300-luvun aikana myös Norlannissa sijainneet maakunnat tulivat Uplannin laamannikunnan alaisuuteen.
* Värmlannin laamannikunta, johon kuului Värmlannin maakunta.
* Västmanlandin laamannikunta, johon kuuluivat Västmanlandin ja Taalainmaan maakunnat.
* Öölannin laamannikunta, johon kuului Öölannin maakunta. Siellä sovellettiin Itä-Götanmaan maakuntalakia ennen oman maakuntalain tuloa ja Öölannin laamannin päätöksistä voitiin valittaa Itä-Götanmaan laamanille.

Vuonna 1559 perustettiin lisäksi Smålandin laamannikunta, johon tuli kuulumaan kaksitoista kihlakuntaa Smålandin maakunnan pohjois- ja itäosasta. Aikaisemmin ne olivat kuuluneet Itä-Götanmaan laamannikuntaan. Vuonna 1631 Smålandin laamannikunta ja Öölannin laamannikunta yhdistettiin Kalmarin läänin laamannikunnaksi.

## Katso myös
* Laamannikunta Suomessa
Aspeland

**Aspeland** oli yksi keskiaikaisista ”pienistä maista” (), jotka vähitellen muodostivat Smålandin maakunnan.

Suuri osa nykyisestä Hultsfredin kunnasta sijaitsee alueella, joka muodosti Aspelandin. Keskustaajama Hultsfred kuului kuitenkin Sevedeen.

## Katso myös
* Aspelandin kihlakunta
Möre

**Möre** oli yksi keskiaikaisista "pienistä maista" (), jotka vähitellen muodostivat Smålandin maakunnan. Nykyään alue vastaa Kalmarin läänin lounaisosaa.

Wulfstan mainitsee Mören vuoden 900 tienoilla, jolloin sitä kutsutaan nimellä *Meore*. 1200-luvun lopulta lähtien Möre oli Kalmarin linnan ylläpitoon tarkoitettua aluetta. Oikeudellisesti se kuului Itä-Götanmaan laamannikuntaan vuoteen 1559, jolloin se siirrettiin vasta perustettuun Smålandin laamannikuntaan. Möre oli jaettuna kahteen kihlakuntaan: Södra Mören kihlakunta ulottui Brömsebäckistä etelässä Kalmarin läheisyyteen pohjoisessa ja Norra Mören kihlakunta sijaitsi Kalmarinsalmen länsirannalla salmen kapeimmassa kohdassa.

Södra Mören kihlakunta annettiin vuonna 1645 Axel Oxenstiernalle perinnölliseksi kreivikunnaksi (Södermöre) ja latinankielisissä aikalaiskirjoituksissa siitä käytetään nimeä *Morea australis*. Tässä "australis" tarkoittaa "eteläistä", joten latinankielisen nimen merkitys oli *Eteläinen Möre*.
Changeant

**Changeant** ([ʃɑ̃ʒɑ̃], ranskaa, suom. *vaihteleva*) on kangaslaji, jonka loimi- ja kudelangat ovat erivärisiä, jolloin kangas läikehtii tai ”shiftaa” kahta eri väriä katsomiskulmasta ja valon suunnasta riippuen. Ilmiötä kutsutaan myös *[[Irisointi|irisoinniksi]]* (). Värit valitaan usein kirkkaiksi ja toistensa vastaväreiksi, kuten vihreä ja punainen.

Kangaslaji tunnetaan myös nimellä *glasee* (, jäinen).

## Katso myös
*Moaree

## Lähteet
Vũ Nhật Tân

**Vũ Nhật Tân** (8. elokuuta 1970 Hanoi – 21. heinäkuuta 2020 Hanoi) oli vietnamilainen säveltäjä. Hän opiskeli pianonsoittoa, sävellystä ja musiikkitiedettä Hanoin kansallisessa musiikkikonservatoriossa. Vuosina 2000–2001 hän opiskeli lisäksi tietokonemusiikkia Clarence Albertson Barlowin ja uutta musiikkia Johannes Fritschin johdolla Kölnissä. Vuonna 2002 Vũ sai vielä sävellysopetusta Chinary Ungilta Kalifornian yliopistossa, San Diegossa.

Vuonna 2002 Vũ sai Aasian kulttuurineuvoston stipendin, jonka turvin hän tutki nykymusiikkia ja etnomusikologiaa Yhdysvalloissa. Hän sai useita palkintoja muun muassa Vietnamin säveltäjäliitolta. Hänen teoksiaan on esitetty Vietnamissa, Yhdysvalloissa, Australiassa, Kambodžassa, Kiinassa, Ranskassa, Saksassa, Mongoliassa ja Sveitsissä. Lisäksi Vũ on itse esiintynyt kansainvälisesti pianistina ja vietnamilaisen bambuhuilun soittajana. Hän on luennoinut Hanoissa vuodesta 1995 ja lisäksi esiintynyt vierailevana luennoitsijana Vietnamissa ja Australiassa.

Vũn sävellystuotantoon kuuluu orkesteriteoksia, kamarimusiikkia ja pianosävellyksiä sekä elektroakustisia ja multimediateoksia.

## Lähteet
Marco Parolo

**Marco Parolo** (s. 25. tammikuuta 1985 Gallarate, Italia) on italialainen uransa päättänyt jalkapalloilija. Hän oli pelipaikaltaan keskikenttäpelaaja.

Parolo edusti ammattilaisurallaan Comoa, Pistoiesea, Folignoa, Hellas Veronaa, Cesenaa, Parmaa sekä pisimpään Laziota, jota hän edusti vuosina 2014–2021. Italian A-maajoukkueessa hän pelasi vuosina 2011–2018 yhteensä 36 ottelua.

Parolo pelasi Serie A:ssa kaikkiaan 351 ottelua ja teki niissä 44 maalia. Parhaiten hän onnistui maalinteossa ensimmäisellä Lazion-kaudellaan 2014–2015, jolloin hän teki kymmenen maalia. Parolo voitti Laziossa Italian cupin kaudella 2018–2019 sekä Italian supercupin vuosina 2017 ja 2019.

Parolo pelasi MM-kilpailuissa 2014 kaksi ottelua, joissa molemmissa hän tuli vaihtopelaajana kentälle. EM-kilpailuissa 2016 hän pelasi neljä ottelua alusta loppuun; vain merkityksettömässä alkulohkon viimeisessä ottelussa hän oli vaihdossa.

## Lähteet
* Parolon tilastot Seria A:n sivuilla 

### Viitteet
Vedbo

**Vedbo** oli yksi keskiaikaisista "pienistä maista" (), jotka vähitellen muodostivat Smålandin maakunnan.

Vedbohon kuulunut alue vastaa nykyisessä kuntajaossa Anebyn kuntaa, Eksjön kuntaa ja Tranåsin kuntaa sekä Nässjön kuntaan kuuluvia Flisbytä ja Norra Solbergaa.

## Katso myös
* Norra Vedbon kihlakunta
* Södra Vedbon kihlakunta
Jeanne Zaidel-Rudolph

**Jeanne Zaidel-Rudolph** (s. 9. heinäkuuta 1948 Pretoria) on eteläafrikkalainen säveltäjä. Hän opiskeli lapsena pianonsoittoa yksityisesti. Sittemmin hän sai opetusta John Lilliltä Royal College of Musicissa (Lontoo), György Ligetin johdolla Hampurissa (1974) ja Stefans Grovélta Pretorian yliopistossa, josta hän sai tohtorinarvonsa vuonna 1979.

Zaidel-Rudolphilta tilattiin *Oratorio for Human Rights* vuoden 1996 kesäolympialaisiin ja *He Walked to Freedom* Nelson Mandelan tohtorinseremoniaan (1997). Zaidel-Rudolph oli mukana luomassa uudistettua versiota Etelä-Afrikan kansallislaulusta. Hän on Witwatersrandin yliopiston sävellyksen professori ja sen musiikin laitoksen johtaja Johannesburgissa. Hän on myös pitänyt länsimaissa luentoja afrikkalaisesta musiikista.

## Lähteet
Ali Osman

**Ali Osman** (; 1958 Omdurman – 16. helmikuuta 2017 Kairo) oli sudanilainen säveltäjä. Hänen teoksiaan on esitetty Pohjois-Afrikassa ja Euroopassa. Hän asui Egyptissä vuodesta 1978.

Osman aloitti uransa rockmuusikkona. Hän opiskeli Kairon taideakatemian konservatoriossa kontrabassonsoittoa Rodney Slatfordin johdolla vuosina 1978–1982. Lisäksi hän opiskeli siellä muun muassa sävellystä Gamal Abdel-Rahimin johdolla. Hän sai samasta konservatoriosta filosofian tohtorin arvon vuonna 2009. Vuonna 1995 Osman sai kolmannen palkinnon kulttuuriministeriön Abu Bakr Khairat -kilpailussa Kairossa teoksella *Song for Chamber Orchestra*. Vuonna 2000 hän sai Pro Helvetian stipendin.

Osman toimi myös kapellimestarina, Sudanin musiikkiin erikoistuneena tutkijana ja artikkelien kirjoittajana. Vuosina 2000–2003 hän oli mukana toteuttamassa kirjasarjaa Egyptin nykymusiikista.

## Lähteet
Njudung

**Njudung** oli yksi keskiaikaisista "pienistä maista" (), jotka vähitellen muodostivat Smålandin maakunnan.

Njudungissa oli kaksi kihlakuntaa: Itäinen kihlakunta () ja Läntinen kihlakunta (*Västra härad*), jotka jo keskiajalla kuuluivat Tiohäradin laamannikuntaan. Nykyisessä lääninjaossa Njudungin alue kuuluu Jönköpingin lääniin. Nykyisessä kuntajaossa alue vastaa suureksi osaksi Smålandin ylängöllä sijaitsevia Sävsjön kuntaa ja Vetlandan kuntaa, mutta myös suuria osia Jönköpingin kunnasta, Nässjön kunnasta, Vaggerydin kunnasta ja Värnamon kunnasta kuuluu Njudungiin. Alueen aiempi keskipiste oli Komstadissa Sävsjön ulkopuolella.

Vaikka Njudung on jo kauan sitten menettänyt asemansa hallinnollisena alueena, niin siihen viitataan edelleen nimiä annettaessa ja markkinoinnissa. Vaikka Sävsjön seutu oli aikoinaan Njudungin merkittävintä aluetta, niin paikannimeä käytetään useasti Vetlandan seudulla. Vetlandassa sijaitsee esimerkiksi 1 300 oppilaan Njudungsgymnasiet ja Elit Vetlanda Speedway -nimisen speedwayjoukkueen aiempi nimi oli Njudungarna.
Handbörd

**Handbörd** oli yksi keskiaikaisista "pienistä maista" (), jotka vähitellen muodostivat Smålandin maakunnan. 

Handbördiin kuulunut alue vastaa nykyisessä kuntajaossa Högsbyn kuntaa, Mönsteråsin kuntaa, Oskarshamnin kunnan eteläosaa ja Nybron kuntaan kuuluvaa Kråksmålaa.

Keskiajalla Handbörd kuului Kalmarin linnalääniin ja oli Kalmarin linnan voudin alaisuudessa. 1400-luvulla alue jaettiin Handbördin kihlakuntaan ja Strandan kihlakuntaan.
Sevede

**Sevede** oli yksi keskiaikaisista "pienistä maista" (), jotka vähitellen muodostivat Smålandin maakunnan.

Sevedeen kuulunut alue vastaa nykyisessä kuntajaossa Vimmerbyn kuntaa sekä Oskarshamnin kuntaan kuuluvista alueista koko Misterhultia ja Kristdalan pohjoisosaa. Kansanmaan keskusseutu ja käräjäpaikka sisämaassa oli Vimmerby. Rannikolla sijaitsi puolestaan Figeholmin satamapaikka.

Myöhemmin  alue jaettiin kahteen kihlakuntaan: Seveden kihlakuntaan lännessä ja Tunalänin kihlakuntaan idässä. Keskiajalla Sevede kuului Kalmarin linnalääniin ja oli Kalmarin linnan voudin alaisuudessa.
Värend

**Värend** oli yksi keskiaikaisista "pienistä maista" (), jotka vähitellen muodostivat Smålandin maakunnan. Yhdessä Njudungin ja Finnvedenin kanssa se oli näistä "pienistä maista" suurikokoisimpia. Värend sijaitsee Smålandin eteläosassa ja se luotiin Växjön läheisyyteen vuoden 1050 tienoilla. Tanskan läheisyys ja Växjöhön vuonna 1170 perustettu tuli piispanistuin antoivat alueelle erityisaseman muun Smålandin joukossa. 1700-luvulla alue jaettiin viiteen kihlakuntaa, jotka olivat Allbon kihlakunta, Kinnevaldin kihlakunta, Kongan kihlakunta, Norrvidingen kihlakunta ja Uppvidingen kihlakunta.

Värend vastaa nykyisessä aluejaossa pääasiassa Kronobergin lääniä lukuun ottamatta Finnvedeniin kuulunutta Sunnerbon kihlakuntaa. Myöhäisellä keskiajalla Värendissä esiintyi voimakkaita irtautumishaluja. Ne kärjistyivät Dacken kapinassa, joka johtui Kustaa Vaasan pyrkimyksistä vahvistaa keskushallintoa.

Värend on sittemmin lakannut olemasta hallinnollinen alue. Paikannimen alkuperä on epävarma, mutta erään tulkinnan mukaan se tarkoittaa "rikasta aluetta". Alueen väestöä on vanhempina aikoina kutsuttu nimellä *virdar*.
Evildead

**Evildead** oli yhdysvaltalainen thrash metal -yhtye, joka on perustettu Kaliforniassa vuonna 1987.

## Jäsenet
### Viimeinen tunnettu kokoonpano
* Steve Nelson – laulu (1993–1995, 2010–2012)
* Juan Garcia – kitara (1987–1995, 2008–2012)
* Albert Gonzalez – kitara (1987–1989, 2010–2012)
* Mel Sánchez – bassokitara (1987–1990, 1993–1995, 2008–2012)
* Rob Alaniz – rummut (1987–1990, 2008–2012)

### Entiset jäsenet
* Phil Flores – laulu (1987–1993)
* Mark Caro – kitara (1987)
* Dan Roe – kitara (1989–1990)
* Dan Flores – kitara (1990–1995)
* Karlos Medina – bassokitara (1990–1993)
* Doug Clawson – rummut (1990–1991)
* Joe Montelongo – rummut (1991–1993)
* Jon Dette – rummut (1993–1994)
* Eddie Livingston – rummut (1994–1996)

## Diskografia
### Studioalbumit
* 
* 
* 

### Livealbumit
* 

### EP:t
* 
* 
* 

### Singlet
* 

## Videografia
* 

## Aiheesta muualla
*Evildead - Virallinen Facebook sivu
*Evildead - Virallinen Myspace sivu
Tjust

**Tjust** (tai **Tjustbygden**) oli yksi keskiaikaisista "pienistä maista" (), jotka vähitellen muodostivat Smålandin maakunnan. Vuonna 1675 se jaettiin kahteen kihlakuntaan: Norra Tjustin kihlakuntaan ja Södra Tjustin kihlakuntaan. Useimmiten molemmat kihlakunnat oli kuitenkin yhdistetty yhdeksi käräjäkunnaksi, jonka käräjäpaikka oli Gamlebyssä.

Tjust on nykyään lähes synonyymi Västervikin kunnan kanssa, mutta historiallisen Tjustin osia olivat myös Vimmerbyn kuntaan kuuluva Locknevi ja eräät vuonna 1971 Itä-Götanmaan lääniin liitetyt pitäjät: Åtvidabergin kuntaan kuuluvat Gärdserum ja Hannäs sekä Valdemarsvikin kuntaan kuuluvat Tryserum ja Östra Ed.

## Alueellinen yhteenkuuluvuus
Tjust sijaitsee eniten erillään Smålandin maakunnan muista osista ja sillä on perinteisesti ollut vähintään yhtä paljon yhteyksiä pohjoisen naapurimaakunnan Itä-Götanmaan kanssa. Meriliikenteen menetettyä merkitystään maaliikenteelle tämä on korostunut, sillä Linköpingiin on huomattavasti lyhyempi matka kuin Smålandin suuriin kaupunkeihin Kalmariin ja Växjöhön.

## Katso myös
* Tjustin saaristo
Thief (vuoden 2014 videopeli)

**Thief** on ensimmäisen persoonan hiiviskelypeli, jonka on kehittänyt kanadalainen Eidos Montreal ja julkaissut Square Enix. Se julkaistiin Windowsille, PlayStation 3:lle, PlayStation 4:lle, Xbox 360:lle sekä Xbox Onelle Suomessa 28. helmikuuta 2014.

Pelin tarina sijoittuu keskiaikaiseen steampunk-fantasiamaailmaan, jonka protagonistina toimii Garrett-niminen mestarivaras. Häntä kohtaavat monet haasteet, kuten vartijat, koirat, linnut ja myös siviilit.

## Ääninäyttelijät

## Vastaanotto
Peli on saanut GameSpotin arvostelussa arvosanaksi 6/10.

## Lähteet

## Aiheesta muualla
* 
*
Thief

**Thief** voi tarkoittaa ainakin seuraavia:

* *[[Suurkaupungin lait]]* (*Thief*), Michael Mannin elokuva vuodelta 1981
* *[[Thief (pelisarja)|Thief]]*, videopelisarja
** **', vuonna 1998 julkaistu hiiviskelypeli
** ''[[Thief II: The Metal Age]]'', vuonna 2000 julkaistu hiiviskelypeli
** **', vuonna 2004 julkaistu hiiviskelypeli
** *[[Thief (vuoden 2014 videopeli)|Thief]]*, vuonna 2014 julkaistu hiiviskelypeli.
Lou Amundson

**Louis Gabriel Amundson** (s. 7. joulukuuta 1982 Ventura, Kalifornia) on yhdysvaltalainen koripalloilija. Iso laitahyökkääjänä ja sentterinä pelaava Amundson edustaa kaudella 2015–2016 NBA-joukkue New York Knicksiä.

## Ura
Ennen ammattilaisuraansa Amundson pelasi ensin Monarchin high schoolissa Coloradossa. Sittemmin hän pelasi kolme kautta Nevadan yliopiston joukkueessa ja teki viimeisellä kaudellaan 14,3 pistettä ottelua kohden.

Amundsonia ei valittu  ja hän siirtyi vapaana pelaajana Sacramento Kingsiin heinäkuussa 2006. Sacramento vapautti hänet sopimuksesta lokakuussa 2006 ja Amundson siirtyi kaudeksi 2006–2007 NBA D-liigaan Colorado 14ersiin. Kauden aikana hän kävi myös kokeilemassa NBA:ssa kymmenen päivän sopimuksilla Utah Jazzissa ja Philadelphia 76ersissä. Colorado eteni D-liigan pudotuspeleihin ja aina loppuotteluun asti, mutta hävisi mestaruuden Dakota Wizardsille. Amundson palkittiin kauden lopuksi vuoden tulokkaana ja nimitettiin D-liigan ykköstähdistöjoukkueeseen. 

### Phoenix Suns
14. elokuuta 2008 Amundson siirtyi vapaana pelaajana Phoenix Sunsiin. Amundson pelasi kaksi kautta Phoenixissä vaihtopelaajana. Hän pelasi yhteensä 155 ottelua ja teki molemmilla kausilla keskimäärin neljä pistettä per ottelu.

## Lähteet
Finnveden

**Finnveden** oli yksi keskiaikaisista "pienistä maista" (), jotka vähitellen muodostivat Smålandin maakunnan. Finnveden sijaitsi Smålandin länsiosassa, ja siihen kuului kolme kihlakuntaa: Sunnerbon kihlakunta, Västbon kihlakunta ja Östbon kihlakunta. Nimien taustalla oli kihlakuntien sijainti Bolmen-järven etelä-, länsi- ja itäpuolella. Nykyään alue kuuluu Jönköpingin lääniin ja Kronobergin lääniin.

Finnveden muodosti tärkeän rajamaan Ruotsin ja Tanskan välillä kunnes Skånen maakunnat liitettiin Ruotsiin vuonna 1658. Vuonna 1632 Ruotsin toinen postiasema avattiin Markarydissä lähettää valtakunnanrajaa, mikä osoittaa seudun keskeistä merkitystä tuolloiselle Ruotsin valtakunnalle.

Kautta historian hyvinvointi on ollut Finnvedenissä maakunnan muita osia korkeampi. Dacken kapinaa Kustaa Vaasaa vastaan tuettiin Finnvedenissä paljon vähemmän kuin muualla Smålandissa. Finnveden tunnetaan yrityskulttuuristaan, jota nykyään kutsutaan nimellä Gnosjöandan.

Finnvedenissä sijaitsee Piksborgin linnanrauniot.

## Nykyajan Finnveden
Nykyään "Finnveden" tarkoittaa Kronobergin läänin läntisimpiä osia ja pientä aluetta Hallandin läänin kaakkoiosassa. Tällä alueella on erittäin alhainen väentiheys. Pohjoisessa sijaitsevan Hylten ja etelässä sijaitsevan Knäredin välillä on vain vähän asutusta. Tämä on ainutlaatuista, sillä alue sijaitsee melko eteläisessä osassa Götanmaan historiallista pääaluetta. Riksväg 25 Halmstadista Ljungbyhyn (ja sieltä edelleen Växjöhön ja Kalmariin) kulkee alueen halki.

## Aiheesta muualla
*Finnvedens historia
Kuninkaankatu (Rauma)

**Kuninkaankatu** (ent. Rautilankatu)  on Unescon maailmanperintöluetteloon kuuluvassa Vanhassa Raumassa sijaitseva katu, joka kulkee alueen pohjoisosan halki itä-länsi-suunnassa. Hieman yli 800 metrin pituinen katu ohittaa muun muassa Kauppatorin päättyen Nortamonkadulle Rauman Kanalin tuntumaan. Kuninkaankatu on Kauppakadun ohella toinen Vanhan Rauman pääkaduista. Se on varsinkin kesäaikaan suosittu ostoskatu, jolla sijaitsee lukuisia pieniä liikkeitä sekä ravintoloita ja kahviloita. 

## Historia
Kuninkaankatu periytyy samalta ajalta kuin Vanhan Rauman nykyinen asemakaava. Vuonna 1661 annettiin kehotus uuden torilta Porintullille johtavan kadun rakentamisesta. Kadun nimeksi on mainittu Kuninkaankatu, mutta eräät tutkijat, kuten Aina Lähteenoja ja myöhemmin Markus Hiekkanen, ovat tulkinneet sen tarkoittavan nykyistä Kauppakatua. Joka tapauksessa Kuninkaankatu on syntynyt viimeistään vuoden 1682 kaupunkipalon jälkeen ja se on merkitty 1700-luvun alussa piirrettyyn karttaan, jota nykyään säilytetään Ruotsin sota-arkistossa.

## Kadun reitti

Kuninkaankatu lähtee Vanhan-Rauman koilliskulmasta, jossa se kulkee vajaan sadan metrin matkan Raumanjoen ylittäen vain jalankululle ja pyöräilylle tarkoitettuna. Tämä nykyisen Kaunisjärvenpuiston vierestä kulkeva osuus on alun perin sijainnut kaupungin tulliaidan ulkopuolella. Se oli osa Poriin johtavaa maantietä, joka tunnettiin myös Turun ja Korsholman linnat yhdistävänä Pohjanlahden rantatienä. Varsinainen Kuninkaankatu alkaa paikasta, jossa aikaisemmin sijaitsi kaupungin itäinen tulliportti eli niin sanottu Porintulli.

Korttelia myöhemmin Kuninkaankatu levenee pieneksi Hauenguano-nimiseksi aukioksi, jonka etelälaidalla sijaitsee vuonna 1795 rakennetussa Pinnalan talossa toimiva Rauman taidemuseo. Vanhan Rauman toinen pääkatu Kauppakatu yhtyy aivan Hauenguanon tuntumassa Itäkatuun, joka on yksi Kuninkaankadun kanssa risteävistä poikkikaduista. Korttelin verran Itäkadusta eteenpäin puolestaan tulee vastaan toinen Kuninkaankadun ja Kauppakadun yhdistävä katu, Kitukränn. Se on Suomen kapein katu, joka on vain noin 2,5 metrin levyinen. Ennen Rauman kauppatoria Kuninkaankadun kanssa risteää vielä pohjois-etelä-suuntainen Isopoikkikatu. Kauppatorin kohdalla sijaitsi Kuninkaankadun varrella alun perin asuinrakennuksia ja toriksi se muutettiin vasta 1900-luvun alussa. Asuinrakennusten purkamisen jälkeen muodosti nykyisenkokoinen tori, joka ulottuu Kauppakadulta Rauman raatihuoneen edustalta aina Kuninkaankadulle saakka. 

Kauppatorin jälkeen Kuninkaankatu jatkuu vielä neljän korttelin verran länteen ennen yhtymistään Nortamonkatuun. Viimeinen etelänpuoleinen kortteli sijaitsee Vanhan Rauman puutaloalueen ulkopuolella ja sen varrella on kadun muusta rakennuskannasta poiketen 1960–1970-luvuilla valmistuneita liike- ja asuinrakennuksia.

## Lähteet
*Hakanpää, Päivi: "Rauma – Raumo: Kaupunkiarkeologinen inventointi", Museovirasto 2009.
Casino (elokuvateatteri)

**Casino** oli vuosina 1913–1957 Turun Yliopistonkadulla toiminut elokuvateatteri, jossa järjestettiin myös teatteri- ja operettiesityksiä. Rakennuksen oli suunnitellut arkkitehti Alexander Nyström. Se purettiin vuonna 1957 ja tilalle rakennettiin kahdeksankerroksinen liike- ja asuinrakennus.

Casinon rakennuttaja oli turkulainen varatuomari Gustaf Plathin. Se oli yksi Turun hienoimmista elokuvateattereissa, rakennuksen edustalla sijaitsi pieni terassi puistikkoineen. Näyttämön taakse rakennettiin suuret pukuhuoneet teatteri-esitysten ja operettien esiintyjiä varten. Katsomopaikkoja Casinossa oli noin 600 ja salissa oli myös parveke. 

Casinon alkuaikojen vetonaulana oli yhdysvaltalainen sähköpiano, ja teatterin mykkäelokuvien vakiosäestäjänä toimi Esko Nuorvan kvintetti, johon kuuluivat klarinetti, viulu, alttoviulu, sello ja piano. 1920-luvun alkuvuosina Casinossa oli joka kolmas ilta operettiohjelmistoa, jossa lauloivat muiden muassa Rafael Ramstedt, Matti Jurva ja J. Alfred Tanner. Näytelmien ja operettien esittäminen loppui kuitenkin pian, ja sen jälkeen Casino toimi pelkästään elokuvateatterina.

Vuonna 1929 Casinossa esitettiin maailman ensimmäinen äänielokuva *[[Jazzlaulaja]]* niin, että kuva esitettiin tavanomaisella ”mykkäprojektorilla” ja ääni tuli kuvan kanssa epätahtiin kulkevalta gramofonilevyltä. Vuonna 1931 Casinoon ja toiseen turkulaisteatteriin Scalaan tulivat kaupungin ensimmäiset valoäänellä eli optisella äänellä varustetut projektorit, joilla tuoreeltaan esitettiin muun muassa ensimmäistä suomalaista äänielokuvaa *[[Sano se suomeksi]]*.

Varatuomari Plathinin jälkeen Casinon omistajana toimi muun muassa elokuvatuottaja August Sorjanen, joka omisti myös lukuisia muita elokuvateattereita eri puolilla Suomea. Yliopistonkadulla sijainneen Casinon purkamisen jälkeen sen omistaja Nil-Kinot Oy avasi Kauppiaskadulle toisen samannimisen elokuvateatterin, joka oli toiminnassa vuoteen 1987 saakka. 

## Lähteet
*Casino (vanha) 1913-1957  Turun elokuvateattereiden Historia 1905–2005.

### Viitteet
Patrick Dwyer (jääkiekkoilija)

**Patrick Dwyer** (s. 22. kesäkuuta 1983 Spokane, Washington, Yhdysvallat) on yhdysvaltalainen jääkiekkoilija, joka pelaa SHL-joukkue MODO Hockeyssa. Hän on Atlanta Thrashersin neljännen kierroksen varaus . 

## Tilastot

## Lähteet
* 
* 
*
Abrahamjärvi

**Abrahamjärvi** on Kanadan Albertassa, North Saskatchewan -joella sijaitseva tekojärvi. Järvi on 33 kilometriä pitkä. Abrahamjärvi syntyi vuonna 1972, kun Bighornin pato rakennettiin.

## Lähteet
* Bighorn Dam & Abraham Lake
Luettelo tekstiilikuoseista

Luettelossa kuosi ymmärretään kankaan tai neuleen yleisenä ulkonäkönä ja tuntumana, joka voi johtua yhtä hyvin sidostyypistä, valmistustavasta, materiaalista, väreistä tai kuvioinnista jne. Luetteloon ei ole syytä sisällyttää erilaisia painokangaskuoseja (niitä on rajaton määrä) muuta kuin siltä osin kun ne ilmentävät jotakin klassista, nimeltä tunnettua aihetta tai yleistä valmistustekniikkaa.

## Lähteet
*
*

### Viitteet
Romanttinen suuntautuminen

**Romanttinen suuntautuminen** kertoo, mitä sukupuolta kohtaan tai kuinka usein tai voimakkaasti henkilö tuntee romanttisia tunteita ja mahdollisesti halua olla romanttisessa suhteessa. Romanttinen suuntautuminen liitetään usein seksuaaliseen suuntautumiseen, vaikkakin osalle ihmisistä nämä suuntautumiset ovat toisistaan riippumattomia. Näin esimerkiksi on mahdollista olla heteroromanttinen biseksuaali, jolloin tuntee romanttisia tunteita vastakkaista sukupuolta kohtaan ja seksuaalista vetoa kahta tai useampaa sukupuolta kohtaan. Kahden tai useamman ihmisen romanttinen suhde ei siis automaattisesti tarkoita, että osapuolet tuntisivat myös seksuaalista vetoa toisiaan kohtaan.

## Romanttisia suuntautumisia
***[[Aromanttisuus]]:** romanttisia tunteita toisia kohtaan koetaan hyvin vähän tai ei lainkaan
***Demiromanttisuus:** romanttisia tunteita koetaan vasta, kun toisen ihmisen kanssa on muodostettu syvempi tuttavuus
***Harmaaromanttisuus**: romanttisia tunteita koetaan vain vähän tai tavanomaista pienemmällä intensiteetillä
***Heteroromanttisuus:** romanttisia tunteita koetaan vastakkaista sukupuolta kohtaan
***Homoromanttisuus:** romanttisia tunteita koetaan samaa sukupuolta kohtaan
***Biromanttisuus:** romanttisia tunteita koetaan kahta tai useampaa sukupuolta kohtaan
***Panromanttisuus:** romanttisia tunteita koetaan kaikkia sukupuolia kohtaan
***Androromanttisuus:** romanttisia tunteita koetaan miehiä kohtaan
***Gynoromanttisuus:** romanttisia tunteita koetaan naisia kohtaan
***Skolioromanttisuus:** romanttisia tunteita koetaan muunsukupuolisia kohtaan

## Katso myös
*Homofiili
*Aseksuaalisuus

## Lähteet
*https://lgbtq.unc.edu/asexuality-attraction-and-romantic-orientation

### Viitteet

## Aiheesta muualla
Josh Leivo

**Josh Leivo** (s. 26. toukokuuta 1993 Innisfil, Ontario, Kanada) on kanadalainen jääkiekkoilija, joka pelaa KHL-joukkue Traktor Tšeljabinskissa. Leivo on Toronto Maple Leafsin kolmannen kierroksen varaus .

## Ura
Leivo pelasi kolme kautta OHL:ssä vuosina 2010–2013. Hän pelasi 193 peliä, joissa teki 74 maalia ja yhteensä 176 pistettä. Jäähyminuutteja kertyi 150.

Leivo teki NHL-debyyttinsä Toronto Maple Leafsin joukkueessa kauden 2013–2014 alussa, 10. lokakuuta 2013. Ensimmäisen maalinsa hän teki 17. lokakuuta Carolina Hurricanesia vastaan.

Lokakuussa 2020 Leivo teki vapaana agenttina Calgary Flamesin kanssa yksivuotisen ja 875 000 dollarin arvoisen sopimuksen.

## Tilastot

## Lähteet
* 
* 
* 

### Viitteet
Brett Bellemore

**Brett Bellemore** (s. 25. kesäkuuta 1988 Windsor, Ontario, Kanada) on kanadalainen jääkiekkoilija, joka edustaa KHL-joukkue Red Star Kunlunia.

## Ura
Bellemore teki kolmivuotisen tulokassopimuksen Carolina Hurricanesin kanssa 15. toukokuuta 2008.

8. heinäkuuta 2011, Bellemore ja Hurricanes tekivät kaksivuotisen jatkosopimuksen. Sopimuksen arvoksi muodostui Bellemoren pelatessa NHL:ssä 525 tuhatta dollaria ja AHL:ssä 70 tuhatta dollaria.

28. heinäkuuta 2013, Bellemore allekirjoitti Hurricanesin kanssa kaksivuotisen yhden vuoden mittaisen sopimuksen.

## Tilastot

## Lähteet
* 
* 
* 

### Viitteet
O-Klooritolueeni

**o-Klooritolueeni** eli **2-klooritolueeni** (C7H7Cl) on orgaaninen yhdiste ja tolueenin kloorattu johdannainen. Yhdistettä käytetään teollisuudessa liuottimena ja muiden orgaanisten yhdisteiden valmistuksessa. o-Klooritolueenin isomeereja ovat m- ja p-klooritolueenit.

## Ominaisuudet
Huoneenlämpötilassa o-klooritolueeni on kirkasta nestettä. Yhdiste liukenee vain pienissä määrin veteen, mutta liukenee paremmin orgaanisiin liuottimiin kuten hiilivetyihin, alkoholeihin, eettereihin ja ketoneihin. Aine myös muodostaa useiden orgaanisten yhdisteiden kanssa atseotrooppisia seoksia.

o-Klooritolueeni reagoi monella sekä aromaattisille klooriyhdisteille, että tolueeneille tyypillisillä tavoilla. Kloorattaessa yhdistettä pimeässä muodostuu neljän diklooritolueenin seos, jossa on pääasiassa 2,5-diklooritolueenia. Valon läsnä ollessa kloorautuu yhdisteen metyyliryhmä, jolloin muodostuu o-klooribentsyylikloridia, o-klooribentsaalikloridia tai o-klooribentsotrikloridia. Liittyvien klooriatomien määrää voidaan säädellä lisäämällä reaktioseokseen vetyperoksidia, joka pysäyttää reaktion. Metyyliryhmä voidaan myös hapettaa, jolloin tuotteena muodostuu o-klooribentsaldehydiä tai o-klooribentsoehappoa. o-Klooritolueenin aromaattiseen renkaaseen kiinnittynyt klooriatomi voidaan korvata muilla nukleofiileillä. Esimerkiksi reaktiossa natriumhydroksidin kanssa muodostuu o-kresolia ja reaktiolla ammoniakin kanssa syntyy o- ja m-toluidiinien seos. Yhdiste muodostaa useiden siirtymämetallien kuten raudan, koboltin ja kromin kanssa kompleksiyhdisteitä.

## Valmistus ja käyttö
o-Klooritolueenia valmistetaan tyypillisesti nestefaasissa tapahtuvassa tolueenin ja kloorin välisellä reaktiolla. Katalyyttinä reaktiossa käytetään Lewis-happoa, kuten alumiinikloridia, rauta(III)kloridia, tina(IV)kloridia tai titaanitetrakloridia. Reaktiossa muodostuu isomeerien seos, jossa on katalyytistä riippuen 50&ndash;70 % o-klooritolueenia. Tuote puhdistetaan isomeereistaan tislaamalla alennetussa paineessa.

o-Klooritolueenia voidaan käyttää liuottimena valmistettaessa hydroksinaftolihappoarylidivärien valmistuksessa ja yhdessä muiden isomeerien kanssa metallipintojen pyhdistamisessa ja maalinohentimissa. Yhdisteestä syntetisoidaan useita kemikaaleja, joita käytetään  muun muassa väriaineiden, lääkkeiden, maatalouskemikaalien kuten hyönteis- ja rikkaruohomyrkkyjen ja optisten kirkasteiden valmistuksessa.

## Lähteet

## Aiheesta muualla
*